als_Latn dik_Latn sag_Latn
‘Drejtimi i qeverisë’, Basha: Ramës i ka mbetur në dorë timoni se makina është pa motor
ELBASAN– Gjatë një takimi elektoral në Elbasan, kreu i Partisë Demokratike, Lulzim Basha duke iu referuar deklaratave për ‘timonin e qeverisë’ u shpreh se Ramës i ka mbetur timoni në dorë se makina është pa motor dhe copë-copë.
“Rama e ka mendjen tek timoni. Po çfarë timoni se këtij i ka mbetur timoni në dorë se makina është copë copë. Po e rregullon ai se i fut një bojë dhe i bën foto, pavarësisht se makina nuk ka motor. Programi i tij është kolltuku dhe timoni dhe se ka fare në hesap popullin. Ai tjetri i binte daulles, prite kur të kërcejë dhe ky tani. Ai në debat nuk vjen e ka frikë se do e pyes. Edi Rama ku i ke 300 mijë vendet e punës?- tha Basha.
Ndër të tjera kreu i PD tha se ai do jetë kryeministri i halleve të qytetarëve.
“Unë nuk e kam mendjen tek timoni pasi zoti më ka bekuar me punë dhe me arritjet e mija. Unë e pranoj këtë betejë, madje edhe sulmet për ju. Unë nuk do jem kryeministri i pallavrave dhe ‘Facebook’, por do jem kryeministri i halleve tuaja. Ekonomia do jetë prioriteti im numër një”- tha Basha.
(d.d/BalkanWeb)
als_Latn als_Latn als_Latn als_Latn als_Latn kab_Latn